Woyzeck

Woyzeck er et ufullstendig skuespill av den tyske dramatiker og dikter Georg Büchner, antakelig fra 1836. Ved Büchners tidlige død i 1837 forelå verket i ulike utkast. Stykket kom på trykk første gang i 1879, og ble uroppført i 1913. Siden er skuespillet blitt oversatt til en rekke språk.   

 Manuskriptet og uroppførelsen 
miniatyr|Stykket ble uroppført i Rezidenztheater, idag Cuvilliés-Theater i München
miniatyr|Francos utgave av Büchners samlede verker
Manuskriptets fragmentariske karakter innebærer at det ikke finnes noen riktig rekkefølge av scenene, som forøvrig hverken er nummerert eller oppdelt i akter.Gutenberg-prosjektet besøkt 11. august 2014. Utgiveren Franzos skrev blant annet i en kommentar til utgivelsen av Büchners samtlige verker i 1879, at det hadde vært planer om å utgi verket allerede i 1838.Wikikilden:Karl Emil Franzos: Zur Textkritik von «Wozzeck» besøkt 11. august 2014 Da Ludwig Büchner i 1850 utga sin brors etterlatte skrifter, grep han også etter dette, men da var det for sent å lage en selvstendig utgave. Blekket var falmet og manuskriptet uleselig. Franzos fikk overlevert manuskriptet i 1875. Etter råd fra Germanisches Nationalmuseum i Nürnberg fikk han frem bokstavene ved hjelp av svovel-amoniakk. Fortsatt var bokstavene så små at de nærmest var uleselige uten lupe. Da skuespillet ble utgitt i 1879 bar det tittelen Wozzeck, som var Franzos tolkning av håndskriften på manuskriptet.Wikikilden:Wozzeck besøkt 10. august 2014

Opprinnelig ble stykket skrevet på den lokale dialekt, men i det senere manuskriptet er stykket omskrevet til høytysk.

Woyzeck ble oppført første gang i München den 8. november 1913, i Residenztheater München, idag Cuvilliés-Theater.ZUM (Zentrale für Unterrichtsmedien): Georg Büchner besøkt 11. august 2014 
 Handlingen 
Handlingen foregår i Darmstadt. 

Soldaten Franz Woyzeck arbeider som oppasser for sin kaptein og forsøker å forsørge sin venninne Marie og deres felles barn. For å skaffe seg ekstrainntekter til sin magre lønn lar han seg bruke i en skruppelløs leges forsøk og går inn på en diett med erter. Kapteinen og legen ikke bare utnytter Woyzeck fysisk og psykisk, men ydmyker ham også i full offentlighet. Da Marie innleder et forhold til en tamburmajor og Woyzeck langsomt blir klar over dette, blant annet når han ser Marie danse i vertshuset, hører han en indre stemme befale ham til å drepe den troløse Marie. Woyzeck har ikke penger nok til en pistol, men skaffer seg en kniv. En sen kveld da han spaserer med Marie gjennom skogen, dreper han henne med kniven ved stranden av en innsjø.

 Det historiske forelegget 
 Mordet 
Det historiske forelegget for Büchners Woyzeck er en drapssak i Leipzig i 1821. Den 21. juni 1821 drepte parykkmakeren Johann Christian Woyzeck fra LeipzigWikikilden:Clarus-dokumentene besøkt 11. august 2014 i sjalusi enken Johanna Christiane Woost i hennes hjem i Sandgasse. Mordet ble utført med sju stikk fra en avsaget kårde som Woyzeck selv hadde laget et håndtak til. Professor Johann Christian August Clarus avga to betenkninger om Woyzecks mentale tilstand under handlingen, og kom til at han var strafferettslig tilregnelig. Woyzeck ble henrettet ved halshugging 27. august 1823 på Markt i Leipzig, foran øynene på flere tusen skuelystne. Siden ble det fra flere hold, blant andre legen C. M. Marc, stilt spørsmål ved professor Clarus' konklusjoner.C. M. Marc: War der am 27ten August 1824 zu Leipzig hingerichtete Mörder Johann Christian Woyzeck zurechnungsfähig? besøkt 10. august 2014  

 Ertedietten 
Som en del av handlingen inngår legens forsøk med å erstatte kjøttet i soldatens kost med erter. Büchners historiske bakgrunn for dette var kjemikeren Justus von Liebigs tilsvarende forsøk ved universitetet i Giessen i 1833. Formålet med Liebigs forsøk var økonomisk. Dersom forsøket lyktes, ville soldatene bli billigere i drift, fordi erter var billigere enn kjøtt. Forsøk med mennesker var på dette tidspunktet ikke uvanlig. Dyreforsøk var derimot ikke vanlig, da det fantes nok mennesker med dårlig økonomi som meldte seg frivillig til slike tester. Soldatene kunne tilhøre denne gruppen ubemidlede mennesker som så muligheten til å tjene penger ved å stille opp i medisinske eksperimenter.Detuschlandradio Kultur, nettsiden 26. oktober 2013: Im Erbsenwahn Ein fragwürdiges Ernährungsexperiment im 19. Jahrhundert av Udo Pollmer besøkt 11. august 2014 De nevrologiske symptomer som Woyzeck utvikler i løpet av terapien, er hevdet ikke å være resultatet av psykososiale belastninger, men av forgiftning. Georg Büchner studerte selv i Giessen, men deltok ikke i Liebigs forelesninger.Büchnerportal: Studien in Gießen und Darmstadt 1833–1835 besøkt 11. august 2014

 Woyzeck i andre kunstverk 
Paul Landau utga i 1909 Büchners samlede verker. I denne utgaven er scenerekkefølgen annerledes enn hos Franzo. Det er likevel denne rekkefølgen på scenene som er brukt i Alban Bergs opera Wozzeck.

I november 2000 oppførte regissøren Robert Wilson Woyzeck på Betty Nansen-teatret i København, til musikk av Tom Waits. Albumet Blood Money inneholder sanger fra denne forestillingen.

Woyzeck er filmet flere ganger, blant annet av Werner Herzog i 1979 med Klaus Kinski i hovedrollen.

Den iranske filmen Postbudet har Woyzeck som forelegg.

 Referanser 

Kategori:Tyske skuespill
Kategori:Skuespill fra 1836